laion/Wikipedia-Exotic huggingface dataset:
Vario LF3

Vario LF3 — ჩეხური, ნახევრადდაბალიატაკიანი, სამსექციური ტრამვაის ვაგონის ტიპი. შეიქმნა ფირმების: Pragoimex, Krnovske opravny a strojirny და VKV Praha–ს ერთობლივი ძალებით, ოსტრავის სატრანსპორტო გაერთიანებასთან თანამშრომლობით. ტრამვაის მოძრავ შემადგენლობებზე მოთხოვნა ყოველწლიურად იზრდება. ამის გამო გაზრდილია მოთხოვნა დიდი ტევადობის ვაგონებზე, მაგ. როგორიცაა Tatra KT8D5, რომელთა მოდერნიზაცია წარმატებით მიმდინარეობს, თუმცა მზარდი მოთხოვნილების მხოლოდ Tatra KT8D5–ებით დაკმაყოფილება შეუძლებელია. ზოგიერთი ქალაქის სატრანსპორტო გაერთიანებამ ამ პრობლემის გადაჭრა ძველი ვაგონების რეკონსტრუქციით და მათი დიდი ტევადობის, სამსექციურ ვაგონებად გადაკეთებით გადაწყვიტა (მაგ.: ბრნო Tatra K3R.N, პლზენი Tatra K3R.NT). ოსტრავამ სხვა გზას მიმართა და ახალი ვაგონების, Vario LF3–ების შეძენა გადაწყვიტა. Vario LF3 წარმოადგენს ცალმხრივი მართვის, რვაღერძიან, მოტორებიან, სამსექციურ ვაგონს, რომლის ნაკვეთურები (სექციები) შეკავშირებულია სახსრებით, ხოლო სახსრები შემოსილია მოქნილი, გოფრირებული ტყავის ბურვილით. ვაგონს მარჯვენა გვერდზე აქვს ხუთი ორფრთიანი კარი. ყოველ ნაკვეთურში არის დაბალიატაკიანი ნაწილი. იატაკის ფართის 50% დაბალია (ლიანდაგის ზედაპირიდან 350 მმ). იატაკი მაღალია (860 მმ) პირველი ნაკვეთურის წინა მესამედში, ბოლო ნაკვეთურის უკანა მესამედსა და სახსრებში, შასის ზემოდან. Vario LF3 აღჭურვილია ფირმა Cegelec–ის წარმოების ასინქრონული ელექტროაღჭურვილობით TV Europulse (განთავსებულია სახურავზე), რესორებიანი მბრუნავი შასებით „კომფორტი“ და ნახევარპანტოგრაფით. ვაგონის დიზაინი ინგლისელ არქიტექტორ, ფრანტიშეკ პელიკანს ეკუთვნის. ელექტროაღჭურვილობის მართვა ხორციელდება კაბინის მიკროპროცესორული სისტემის, CECOMM–ის მეშვეობით. 2008 წელს აიგო ორმხრივი მართვის მქონე ვაგონი, Vario LF3/2. სიგრძე (ბუფერებამდე): 30, 1 მ სიგანე: 2, 48 მ სიმაღლე: 3, 185 მ ვაგონის წონა (მგზავრების გარეშე): 38ტ ადგილების საერთო რაოდენობა: 229 დასაჯდომი ადგილები: 61 დასადგომი ადგილები: 168 მოტორების სიმძლავრე: 8 x 90 kW მაქსიმალური რეკომენდებული სიჩქარე: 65კმ/სთ 2006 წლიდან აგებულია 2 ვაგონი ↑ Přehled tramvají v Ostravě - srpen 2008. ციტირების თარიღი: 2008-08-30.[მკვდარი ბმული]
ლიეტუვის მორაგბეთა ეროვნული ნაკრები

ლიეტუვის მორაგბეთა ეროვნული ნაკრები არის ევროპის რაგბის ფედერაციის წევრი. მათ არცერთ რაგბის მსოფლიო ჩემპიონატზე არ აქვთ ნათამაშები. ევროპის ერთა თასზე ამჟამად ის 2B დივიზიონში ასპარეზობს.
Tatra T6A2

T6A2 — ჩეხური წარმოების ერთსექციური, ოთხღერძიანი, მოტორებიანი ტრამვაის ვაგონი, რომელსაც 1985–1999 წლებში კომპანია ČKD Tatra აწარმოებდა. ეს ვაგონი მისი წინამორბედებისგან სრულიად განსხვავებულია. მან წარმატებით ჰპოვა გავრცელება ვიწროგობარიტიანი ტრამვაის სისტემებში, განსაკუთრებით კი აღმოსავლეთ გერმანიის ქალაქებში. 1980–იანი წლების დასასრულს აღმოსავლეთ გერმანიის ქალაქებში გაჩნდა ახალი ტრამვაის ვაგონების საჭიროება, მოძველებული ტრამვაის პარკის განახლებისათვის, ამიტომ კომპანია ČKD Tatra–მ 1985 წელს დაიწყო აღნიშნული ვაგონების გამოშვება. ახლადაგებული ვაგონების გამოცდა პრაღაში წარმოებდა, რის შემდეგაც ტატრა T6A2 ვაგონების პირველი პარტია დრეზდენმა მიიღო. 1988–1991 წლებში აღმოსავლეთ გერმანიის ქალაქებს 174 ვაგონი მიეწოდა. მათგან უმსხვილესი დამკვეთი ბერლინი იყო, სადაც T6A2 და B6A2 177 ერთეულმა მოიყარა თავი, გარდა იმ 5 ვაგონისა, რომლებიც 1995 წელს როსტოკს გადაეცა. T6A2B შეიქმნა სოფიას ტრამვაის ქსელისთვის. პირველი 40 ვაგონი 1991 წელს აიგო, ხოლო მომდევნო 17,_1999 წელს. უნგრეთის ქალაქ სეგედს 13 ერთეული T6A2 მიეწოდა, სადაც ისინი T6A2H–ად გადაკეთდა და 1997 წელს ექსპლუატაციაში ჩაეშვა. 1985–1999 წლებში სულ აიგო 256 T6A2 და 92 B6A2 (მისაბმელი ვაგონი), რომლებიც მიეწოდა შემდეგ ქალაქებს: (აღნიშნული ვაგონების რაოდენობა შესაძლოა დღეისათვის სხვადასხვა ქალაქში შეცვლილი იყოს) ვიკისაწყობში არის გვერდი თემაზე: Tatra T6A2
მერვი

მერვი (სპარს. مرو; თურქმ. Merw) — ცნობილი უძველესი ქალაქი შუა აზიაში, მდინარე მურღაბის ნაპირზე თურქმენეთის სამხრეთ-დასავლეთ ნაწილში. თანამედროვე ქალაქ მარიდან აღმოსავლეთით 30 კილომეტრზე. სპარსეთის სატრაპია მარგიანეს და სელჩუკების სამეფოს დედაქალაქი. 1999 წელს ქალაქის ნანგრევები შეიტანეს იუნესკოს მსოფლიო მემკვიდრეობის ძეგლების სიაში. მერვი დამეობრებულია შემდეგ ქალაქებთან:  ბალხი;  ბაქო;  უხანი;  ზაგრები;  კაირო;  ნიშაბური, თავრიზი, ჰამადანი და ისპაანი;  ბაღდადი, ქარბალა და ქირქუქი;  იერუსალიმი;  ვენეცია;  ელ-ქუვეითი;  ლაჰორი;  ღაზა;  სანქტ-პეტერბურგი;  მედინა და მექა;  დამასკო და ალეპო;  ხუჯანდი;  სტამბოლი, კონია, ბურსა და იზმირი;  ნისა და კიონეურგენჩი;  დუბაი;  ბუხარა და სამარყანდი. მსოფლიო მემკვიდრეობის ძეგლების სია აზიასა და ოკეანეთში ვიკისაწყობში არის გვერდი თემაზე: მერვი The landscapes of Islamic Merv, Turkmenistan: Where to draw the line? British Museum Research Project დაარქივებული 2012-08-04 საიტზე Wayback Machine. Hazlitt's Classical Gazetteer დაარქივებული 2012-10-29 საიტზე Wayback Machine. Ancient Merv Project UCL
სომხეთის მორაგბეთა ეროვნული ნაკრები

სომხეთის მორაგბეთა ეროვნული ნაკრები არის ევროპის რაგბის ფედერაციის წევრი. მათ არცერთ რაგბის მსოფლიო ჩემპიონატზე არ აქვთ ნათამაშები. ევროპის ერთა თასზე ამჟამად ის 3A დივიზიონში ასპარეზობს.
სერბეთის მორაგბეთა ეროვნული ნაკრები

სერბეთის მორაგბეთა ეროვნული ნაკრები წარმოადგენს სერბეთს რაგბის საერთაშორისო შეჯიბრებზე. არის ევროპის რაგბის ფედერაციის წევრი. მათ არცერთ რაგბის მსოფლიო ჩემპიონატზე არ აქვთ ნათამაშები. ევროპის ერთა თასზე ამჟამად ის 3A დივიზიონში ასპარეზობს. სერბეთი და ჩერნოგორია[მკვდარი ბმული] — IRB.com სერბეთი და ჩერნოგორია დაარქივებული 2020-01-15 საიტზე Wayback Machine. — rugbydata.com ოფიციალური საიტი დაარქივებული 2010-01-27 საიტზე Wayback Machine.
ანდორის მორაგბეთა ეროვნული ნაკრები

ანდორის მორაგბეთა ეროვნული ნაკრები — ევროპის რაგბის ფედერაციის წევრი. მათ არცერთ რაგბის მსოფლიო ჩემპიონატზე არ აქვთ ნათამაშები. ევროპის ერთა თასზე ამჟამად ის მეორე დივიზიონში ასპარეზობს. Federació Andorrana de Rugby – ოფიციალური საიტი
პაპეეტე

პაპეეტე (ფრანგ. Papeete, ტაიტ. Pape’ete) — საფრანგეთის პოლინეზიის დედაქალაქი, მდებარეობს არქიპელაგ საზოგადოების კუნძულებზე არსებულ კუნძულ ტაიტიზე. კლიმატი პასატურია სუბეკვატორულთან მსგავსი. ტემპერატურა მთელი წელი პრაქტიკულად მუდმივია. სეზონი ნოემბრიდან მაისამდე ტენიანია, ხოლო ივნისიდან ოქტომბრამდე მშრალი. ამასთან ერთად ნალექი მშრალ სეზონშიც მოდის და ამიტომ ისინი თანდათანობით შეუმჩნევად ერწყმიან ერთმანეთს. მისიონერი უილიამ კრუკი იყო პირველი ევროპელი, რომელიც 1818 წელს ეწვია პაპეეტეს და იქვე დასახლდა. ХІХ საუკუნეში მიმდინარეობდა ქალაქის მზარდი განვითარება და გაფართოება. პაპეეტე იქცა ქვეყნის მთავარ სავაჭრო და სატრანსპორტო ცენტრად. ის 1827 წელს გახდა ტაიტის დედოფლის პამარე IVს რეზიდენცია, რომელმაც 1830 წელს პაპეეტე ქვეყნის დედაქალაქად გამოაცხადა. საფრანგეთის მმართველობის პერიოდში 1843 წელს ტაიტიზე შეიქმნა პროტექტორატი, ეს ქალაქი უკვე ფრანგული პოლინეზიის ოფიციალური დედაქალაქი გახდა. 1884 წელს ხანძარმა პაპეეტეს მნიშვნელოვანი ნაწილი დაანგრია, ქალაქს მნიშვნელოვანი ზიანი 1906 წლის ციკლონმაც მიაყენა. ამასთან ერთად ქალაქში ჩასახლდა ზოგიერთი ჩინელი, რამაც გამოიწვია მისი მოსახლეობის სწრაფი ზრდა და იმ დროისათვის შეადგინა 5000 ადამიანი. მეორე მსოფლიო ომის დროს ქალაქი იბომბებოდა იაპონიის მიერ, რამაც მას ასევე მნიშვნელოვანი ზიანი მიაყენა. ადრე პაპეეტეს ტრანსპორტის ინტენსიური მოძრაობის, 1960 წელს აშენებული ბეტონის ნაგებობების, კრიმინალის, პროსტიტუციის და გარემოს დაჭუჭყიანების გამო ჰქონდა საკმაოდ ცუდი რეპუტაცია. მაგრამ ბოლო დროს ქალაქის მესვეურთა დიდი შრომის შედეგად ჩატარდა ქალაქის მთლიანი რემონტი, ამიტომაც დღეს იგი წარმოადგენს ცხოვრებისათვის მშვენიერ რაიონს სუფთა ჰაერით და დასვენების ყველა საშუალებებით. მოსახლეობის რაოდენობა ქალაქ პაპეეტეში შეადგენს 26 017 ადამიანს (2007), მაგრამ მისი აგლომერაცია გაცილებით მრავალრიცხოვანია — 130 ათასი ადამიანი (2007 წელი). პაპეეტე არის ფრანგული პოლინეზიის მთავარი საზღვაო პორტი, ქალაქის სიახლოვეს მდებარეობს ფააას საერთაშორისო აეროპორტი, რომლიდანაც მრავალ ქვეყანაში ხორციელდება რეისები. 1891 წლიდან ამ ტერირტორიაზე ცხოვრობდა პოლ გოგენი. მოკლე დროით საფრანგეთში დაბრუნების შემდეგ (1893—1895), ავადმყოფობისა და უსახსრობის გამო ის სამუდამოდ გადასახლდა ოკეანეთში — პირველად ტაიტიზე, 1901 წლიდან კი კუნძულ ჰივა-ოაზე (მარკიზის კუნძულები). 1980 წლის 20 აგვისტოს აქ გარდაიცვალა ჯო დასენი. 2013 წელს აქ ჩატარდა მსოფლიოს ჩემპიონატი პლაჟის ფეხბურთში. Présidence Papeete Cathédral Paofai Temple ↑ Base officielle des codes postaux — La Poste, 2018. <a href="https://wikidata.org/wiki/Track:Q66049091"></a><a href="https://wikidata.org/wiki/Track:Q373724"></a> ↑ 2.0 2.1 http://www.ville-papeete.pf/articles.php?id=3043 ↑ მოსახლეობის აღწერა (2007). დაარქივებულია ორიგინალიდან — 2007-12-03. ციტირების თარიღი: 2007-12-03. Kay, Robert F. Hidden Tahiti, Ulysses Press, Berkeley, California, 2001. ISBN 1-56975-222-2. ვიკისაწყობში არის გვერდი თემაზე: პაპეეტე Papeete Official Website Papeete City Tour, over 30 tourist attractions to discover დაარქივებული 2011-10-10 საიტზე Wayback Machine. Papeete City Tour for mobile
ბოჭორმის ეკლესია

ბოჭორმის ეკლესია — არქიტექტურული ძეგლი. დგას სოფელ იყალთოს ზემოთ, 1 კმ-ზე, სამონასტრო კომპლექსის სამხრეთით, 100-150 მ მანძილზე ტყეში. თარიღდება გარდამავალი ხანით. ეკლესია დარბაზულია (6,64 X 4,6 მ). აქვს თანადროული მინაშენი, რომელიც მას ჩრდილოეთიდან, მთელ სიგრძეზე გასდევს. შენობა, ძირითადად, ნატეხი ქვითაა ნაგები,ალაგ-ალაგ გამოყენებულია რიყის ქვა და შირიმი. ერთადერთი შესასვლელი ეკლესიას ჩრდილოეთიდან, მინაშენიდან აქვს. ეკლესიის შიდა სივრცე ვიწროა და მაღალი. აღმოსავლეთით იგი დასრულებულია ნახევარწრიული აფსიდით, რომლის ცენტრში, თაღოვანი სარკმელი, გვერდებში კი თითო, სწორკუთხა ნიშაა მოწყობილი. საკურთხეველი დარბაზის იატაკის მიმართ საფეხურითაა შემაღლებული. აფსიდი გადახურულია კონქით. კონქის თაღი ოდნავ თაღისებრი ფორმისაა, დაყრდნობილია აფსიდის მხრების დამაგვირგვინებელ, შირიმის მარტივ იმპოსტებზე. აფსიდის კედელზე , სარკმლის ქვემოთ, ოთხკუთხა ტრაპეზია მიდგმული. დასავლეთ კედელში თაღოვანი სარკმელია. დარბაზი ცილინდრული კამარითაა დახურული. მინაშენი ვიწროა, აღმოსავლეთით დასრულებულია ხალისებრი აფსიდით, რომლის ზედა ნაწილი და გადახურვა ჩამონგრეულია. მინაშენის დანარჩენი კედლები, დაახლოებით 1,5 მ სიმაღლეზე დგას. შესასვლელი შენობის ჩრდილოეთიდან ჰქონდა (შემორჩენილია აღოსავლეთს წირთხლის ნაწილი) აფსიდის შუაში თაღოვანი სარკმელია, რომელსაც გარეთა ნაწილი, მთელ სიმაღლეზე მონგრეული აქვს. აფსიდში დგას მოზრდილი ტრაპეზი. ფასადები სადაა, წყობა არაწესიერი. ორივე სარკმლის თაღი ერთ მთლიან, მომწვანო ფერის ქვაშია გამოკვეთილი. მათ შორის აღმოსავლეთ სარკმლის ქვაზე შემორჩენილია ასოთმთავრულით შესრულებული, ძლიერ დაზიანებული წარწერა, რომელიც ასე იკითხება: 1930 წლებში ეკლესია შეაკეთეს და იგი ღარისებრი კრამიტით გადახურეს. საქართველოს ისტორიისა და კულტურის ძეგლთა აღწერილობა, ტ. 1-II, თბ., 2015. — გვ. 229-230.
რახსის ბრძოლა

რახსის ბრძოლა 1118 — დავით აღმაშენებლის ბრძოლა მდინარე რახსის (არეზის) პირას თურქ-სელჩუკებთან. ნახიდურს დავით აღმაშენებელმა გაიგო თურქ-სელჩუკების ჯავახეთში შესევისა და ბეშქენ ჯაყელის მოკვლის ამბავი. მეფე, მიუხედავად ზოგი დიდებულის წინააღმდეგობისა, თავისი ლაშქრით დაიძრა და რახსის პირას მდგომ თურქ-სელჩუკებს შეებრძოლა. საქართველოს ლაშქარმა სძლია მტერს - მრავალი ამოწყვიტეს, ბევრი ტყვედ ჩაიგდეს და დიდი ნადავლიც წამოიღეს. საქართველოს ბრძოლების სია მეტრეველი რ., დიდნი საქმენი, XI საუკუნის მეორე ნახევრისა და XII საუკუნის პირველი მეოთხედის საქართველოს ისტორიის ზოგიერთი საკითხი, თბ., 1978; მეტრეველი რ., ქართული საბჭოთა ენციკლოპედია, ტ. 8, თბ., 1984. — გვ. 315.
როტუმა

როტუმა (ინგლ. Rotuma) — ვულკანური წარმოშობის კუნძული წყნარი ოკეანის დასავლეთ ნაწილში, შედის ფიჯის შემადგენლობაში. კუნძულზე არის მაღალი მთები, ხოლო აქ ატმოსფერული ნალექების რაოდენობა საკმაოდ დიდია, როტუმას ფართობი შეადგენს 43 კმ² (მომცრო კუნძულების ჩათვლით — 46 კმ²), აქ ძირითადად არის პალმის ხეები და სხვა ტროპიკული მცენარეულობა. როტუმა 1791 წელს აღმოაჩინა ბრიტანულმა გემმა, 1881 წელს მისი ანექსია მოახდინა დიდმა ბრიტანეთმა. 1970 წელს კუნძულმა მიიღო დამოუკიდებლობა, როგორც ფიჯის რესპუბლიკის ერთ-ერთმა ნაწილმა. 2007 წლის აღწერით კუნძულის მოსახლეობის რაოდენობა შეადგენს 2002 ადამიანს. კუნძულის ადმინისტრაციული ცენტრია ქალაქი აჰაუ, მაგრამ ყველაზე დიდი ქალაქი და პორტია — მოტუსა. ფიჯის პარლამენტში როტუმას კუნძულს ჰყავს თითო-თითო წევრი ორ პალატაში, ხოლო კუნძულის მართვას ახორციელებს როტუმის საქმეთა სამინისტრო. სასოფლო სამეურნეო წარმოების მთავარი პროდუქტია კოპრა. როტუმული ენა ოფიციალური საიტი ↑ მოსახლეობის 2007 წლის აღწერა. დაარქივებულია ორიგინალიდან — 2013-11-01. ციტირების თარიღი: 2015-01-19.
ამერიკული მძიმე მეტალის ახალი ტალღა

ამერიკული მძიმე მეტალის ახალი ტალღა (ინგლ. New Wave of American Heavy Metal ან აბრევიატურა NWOAHM) — მოძრაობა, რომელიც ჩამოყალიბდა აშშ-ში ადრეულ-შუა 1990-იანებში და უფრო გაფართოვდა 2000-იანებში. ამერიკულ მძიმე მეტალის ახალ ტალღაში მოღვაწე ზოგიერთი ჯგუფი ირწმუნება, რომ მოძრაობა ჩამოყალიბდა ადრეულ 1980-იანებში, მაგრამ გავლენა და პოპულარობა ვერ მოიპოვა შემდეგი დეკადის დადგომამდე.. მოგვიანებით ტერმინს NWOAHM ხშირად აიგივებდნენ ძალიან ადრეული 80-იანების ბრიტანული მძიმე მეტალის ახალ ტალღასთან. მიუხედავად იმისა, რომ ტერმინი იხმარება მზარდი სიხშირით მედიის მიერ, მისი ზუსტი განსაზღვრება დღემდე არ არსებობს. ეს მოხდა იმის გამო, რომ მრავალმა ჯგუფმა ამერიკული მძიმე მეტალის ახალ ტალღას მრავალი სხვა ჩვეულებრივი სტილი შეურწყა. ერთ-ერთი განსაზღვრება, რომელიც მეტალ სფეროში მოღვაწე დიდი ხნის მწერალს - გარი შარფ-იანგს ეკუთვნის, ასე ჟღერს: ამერიკული მძიმე მეტალის ახალი ტალღა არის „ევროპული სტილის რიფებისა და ხრინწიანი ვოკალის ქორწინება.“ ზოგიერთ ჯგუფს ამერიკული მძიმე მეტალის ახალი ტალღიდან მიაწერენ მძიმე მეტალის მეინსტრიმში დაბრუნებას. ↑ 1.0 1.1 1.2 ამერიკული მძიმე მეტალის ახალი ტალღა — დოკუმენტები წიგნის სახით 600-ზე მეტი ჯგუფის შესახებ. Blabbermouth.net. დაარქივებულია ორიგინალიდან — 2008-05-21. ციტირების თარიღი: 2008-04-27. ↑ 2.0 2.1 2.2 2.3 გარი შარფ-იანგი (2005). New Wave of American Heavy Metal. ახალი ზელანდია: Zonda Books Limited. ISBN 0-9582684-0-1. ციტირების თარიღი: 2011-11-05.  ↑ გარი შარფ-იანგი (2007), Metal: A Definitive Guide, New Plymouth: Jawbone, ISBN 1906002010 ↑ გარი შარფ-იანგი (2007), Metal: A Definitive Guide, გვ. 462, New Plymouth: Jawbone, ISBN 1906002010 ↑ ადრიენ ბეგრანდი. BLOOD AND THUNDER: Regeneration. Popmatters. დაარქივებულია ორიგინალიდან — 2011-02-16. ციტირების თარიღი: 2008-05-14.
ავანგარდული მეტალი

ავანგარდული მეტალი, ცნობილი ასევე როგორც ექსპერიმენტული მეტალი, — მძიმე მეტალი ქვეჟანრია, რომელიც ხშირად იყენებს ინოვაციას მუსიკაში, ავანგარდულ ელემენტებს, ცდებს ფართო დიაპაზონით და არასტანდარტულ ხმებს, ინსტრუმენტებს, მუსიკის სტრუქტურას, დაკვრის სტილსა და ვოკალის ტექნიკას. მიუხედავად იმისა, რომ არ არსებობს ჟანრის ზუსტი განსაზღვრების კრიტერიუმები, ექსპერიმენტების ჩატარება მეტალ მუსიკაში ჟანრისთვის მიკუთვნებისთვის, ხშირად, საკმარისი საფუძველია. ავანგარდული მეტალი ახლოსაა პროგრესულ როკთან, მაგრამ მისგან მეტი ექპერიმენტები განასხვავებს, პროგრესული როკი კი ხასიათდება ფოკუსირებით ტრადიციული მეტალის დაკვრის სტილზე და მაღალი დონის რთულ ტექნიკურ შესრულებაზე. ↑ 1.0 1.1 ჩად ბოუარი. What Is Heavy Metal?. About.com. დაარქივებულია ორიგინალიდან — 2006-02-05. ციტირების თარიღი: 2010-04-25. ↑ 2.0 2.1 Freeborn, Robert. (June 2010)A Selective Discography Of Scandinavian Heavy Metal Music. Sound Recording Reviews. დაარქივებულია ორიგინალიდან — 2012-03-31. ციტირების თარიღი: 2011-10-31. ↑ 3.0 3.1 Gibbs, Steven. Avant garde metal. AllExperts. About.com. დაარქივებულია ორიგინალიდან — 2011-09-29. ციტირების თარიღი: 2011-08-09.
ინდუსტრიული მეტალი

ინდუსტრიული მეტალი — მძიმე მეტალის ქვეჟანრი, რომელშიც შერწყმულია ინდუსტრიული მუსიკა მძიმე მეტალის მრავალ ქვეჟანრთან. მას ახასიათებს მძიმე მეტალის რიფები, სემპლერების, სექვენსერების, სინთეზატორების და ვოკალის გამოყენება დისტორშენით. მნიშვნელოვანი ინდუსტრიული მეტალ ჯგუფებია რამშტაინი, Ministry, Godflesh, KMFDM და მერილინ მენსონი. ჟანრის განვითარებაში დიდი წვლილი მიუძღვის ასევე ჯგუფს Nine Inch Nails. ↑ ინდუსტრიული მეტალი. Allmusic. დაარქივებულია ორიგინალიდან — 2012-01-23. ციტირების თარიღი: 2008-02-11. ↑ 2.0 2.1 Di Perna, Alan (1995). Jackhammer of the Gods. Guitar World, 15(6), გვ. 69. ↑ მარტინ უალტერსი. Godflesh > მიმოხილვა. Allmusic. ციტირების თარიღი: 2008-07-03. ↑ სტივ ჰუი. Nine Inch Nails > ბიოგრაფია. Allmusic. ციტირების თარიღი: 2009-01-09.
ევროპის ჩემპიონ კლუბთა თასი

ევროპის ჩემპიონ კლუბთა თასი (ან უბრალოდ ევროპის თასი), არის თასი, რომელითაც უეფა ყოველწლიურად აჯილდოებს უეფა-ს ჩემპიონთა ლიგის გამარჯვებულს, თუმცა არა ორიგინალით. ორიგინალი სამუდამოდ მხოლოდ იმ კლუბებს რჩებათ, რომლებიც ლიგას 5-ჯერ ან ზედიზედ 3-ჯერ მოიგებენ. თასის ორიგინალის მფლობელი კლუბები რეალ მადრიდი, მეექვსე გამარჯვების შემდეგ, 1956-60 წლებში და 1966 წელს. აიაქსი, ზედიზედ მესამე გამარჯვების შემდეგ 1973 წელს. ბაიერნი, ზედიზედ მესამე გამარჯვების შემდეგ 1976 წელს. მილანი, მეხუთე გამარჯვების შემდეგ 1994 წელს. ლივერპული, მეხუთე გამარჯვების შემდეგ 2005 წელს.
აშშ-ის მიმდებარე მცირე კუნძულები

აშშ-ის მიმდებარე მცირე კუნძულები (ინგლ. United States Minor Outlying Islands) — მოიცავს წყნარ ოკეანეში მდებარე 8 და კარიბის ზღვაში მდებარე 1 კუნძულოვან ტერიტორიას. აქ შემავალი ყველა კუნძული მდებარეობს წყნარ ოკეანეში, გარდა კუნძულ ნავასასი. დღეისათვის აქ არსებული კუნძულების უმრავლესობაზე მუდმივი მოსახლეობა არ ცხოვრობს (2014). ამასთან ერთად კუნძულებზე იმყოფება სამხედრო და სამეცნიერო ობიექტების დროებითი პერსონალი. 2000 წლის აღწერის შედეგად მათი რიცხვი შეადგენს 316 ადამიანს. კუნძული ნავასა არის სადავო ტერიტორია ჰაიტსა და აშშ-ს შორის, ხოლო ატოლი უეიკი მარშალის კუნძულებსა და აშშ-ს შორის. ამ ტერიტორიას ადრე მინიჭებული ჰქონდა ზედა დონის ინტერნეტ დომენი .Um. 2007 წელს, მისი გამოუყენლობის მიზეზით, იგი გაუქმდა. აშშ-ის მცირე მიმდებარე კუნძულებში შედიან: ↑ United States 2000 Census of Population and Housing. Table 1. Population and Housing Units: 1980 to 2000; and Area Measurements: 2000 (ინგლისური) ↑ Unused domain name for U.S. isles gone — Technology & science — Tech and gadgets — msnbc.com (ინგლისური) United States Pacific Island Wildlife Refuges დაარქივებული 2006-09-22 საიტზე Wayback Machine. (ინგლისური) Страница регистрации домена верхнего уровня დაარქივებული 2007-01-01 საიტზე Wayback Machine.
რკინიგზის არის თრეშ მეტალი

რკინიგზის არის თრეშ მეტალი (ან უბრალოდ რკინიგზის არის თრეში) — თრეშ მეტალის რეგიონული განშტოება, რომელიც გამოიყენება 1980-იან წლებში დაარებული იმ ჯგუფების მიმართ, რომლებიც დაარსდნენ და საერთაშორისო აღიარება მოიპოვეს სან-ფრანცისკოს რკინიგზის არის მიდამოებში,კალიფორნიაში. სამხრეთ ფლორიდასთან ერთად ეს სცენა ხშირად მოიხსენიება, როგორც მთლიანად თრეშ მეტალისა და დეზ მეტალის დასაბამი. ამ განშტოების წარმომადგენლები არიან ისეთი ჯგუფები, როგორებიცაა: ↑ Bay Area Thrash. დაარქივებულია ორიგინალიდან — 2016-03-04. ციტირების თარიღი: 2010-05-26. ↑ Sharpe-Young, Garry. Attitude Adjustment. MusicMight. დაარქივებულია ორიგინალიდან — 2010-02-27. ციტირების თარიღი: 2010-08-10. ↑ Autopsy. slaughterbythewater.com. დაარქივებულია ორიგინალიდან — 2011-09-09. ციტირების თარიღი: 2011-10-31. ↑ 4.0 4.1 Gore, Joe. Possessed. Ram.org. ციტირების თარიღი: 2010-08-10. ↑ M. Norton, Justin. Death Angel. About.com. დაარქივებულია ორიგინალიდან — 2010-03-15. ციტირების თარიღი: 2010-08-10. ↑ official site. Defiance (band). Defiance1.com. დაარქივებულია ორიგინალიდან — 2013-01-02. ციტირების თარიღი: 2010-08-10. ↑ Eduardo Rivadavia. Epidemic. Allmusic. ციტირების თარიღი: 2011-10-31. ↑ official site. Exodus (band). Knac.com. ციტირების თარიღი: 2010-08-10. ↑ Blabbermouth. Forbidden. Blabbermouth.net. დაარქივებულია ორიგინალიდან — 2010-05-06. ციტირების თარიღი: 2010-08-10. ↑ Dave Schalek. Exodus, Heathen and Bonded By Blood Concert Review. heavymetal.about.com. დაარქივებულია ორიგინალიდან — 2011-09-16. ციტირების თარიღი: 2011-10-31. ↑ HEATHEN. reverbnation.com. ციტირების თარიღი: 2011-10-31. ↑ TheGauntlet. Lääz Rockit. TheGauntlet.com. დაარქივებულია ორიგინალიდან — 2012-03-14. ციტირების თარიღი: 2010-08-10. ↑ Rufus, Anneli. Metallica. EastBayExpress.com. დაარქივებულია ორიგინალიდან — 2010-07-28. ციტირების თარიღი: 2010-08-10. ↑ Sadus. stevedigiorgio.com. ციტირების თარიღი: 2010-08-10. ↑ TESTAMENT – Interview with Chuck Billy available. NuclearBlast.de. ციტირების თარიღი: 2011-10-31.[მკვდარი ბმული] ↑ Vio-lence. SputnikMusic.com. ციტირების თარიღი: 2011-10-31.
ბრაზილიური თრეშ მეტალი

ბრაზილიური თრეშ მეტალი — თრეშ მეტალის რეგიონული განშტოება, რომელიც ჩამოყალიბდა 1980-იან წლებში ბრაზილიაში. რკინიგზის არის თრეშ მეტალსა და ტევტონურ თრეშ მეტალთან ერთად იგი წარმოადგენდა თრეშ მეტალის ერთ-ერთ უდიდეს სცენას 1980-იან წლებში. მიუხედავად იმისა, რომ იგი არც ისე ფართო და ცნობილი მოძრაობა იყო, როგორც ჩრდილო ამერიკული და ევროპული მოძრაობები, მნიშვნელოვანი წერტილია მძიმე მეტალში, რადგან წარმოადგენს ერთგვარ ხიდს შუა 80-იანების თრეშ მეტალსა და დეკადის ბოლოს ჩამოყალიბებულ დეზ მეტალს შორის. ამ სცენაზე შესამჩნევი ჯგუფებია: ბელუ-ორიზონტიდან: Sepultura Sarcófago სან-პაულუდან: Executer Korzus Lobotomia MX Ratos de Porão Torture Squad რიო-დე-ჟანეიროდან: Dorsal Atlântica Idelber Avelar (2003). Heavy Metal Music in Postdictatorial Brazil: Sepultura and the Coding of Nationality in Sound. Carfax Publishing.  Ricardo Alexandre (2002). Dias de luta: o rockeo Brasil dos anos 80. Do´rea Books and Art.  Idelber Avelar (2001). „Defeated Rallies, Mournful Anthems, and the Origins of Brazilian Heavy Metal“, რედ. Christopher Dunn, Charles Perrone: Brazilian Popular Music and Globalization. University of Florida Press.
ტევტონური თრეშ მეტალი

ტევტონური თრეშ მეტალი (ზოგჯერ გერმანული თრეშ მეტალი) — თრეშ მეტალის რეგიონული განშტოება, რომელიც ჩამოყალიბდა 1980-იან წლებში გერმანიაში. რკინიგზის არის თრეშ მეტალთან, აღმოსავლეთ სანაპიროს თრეშ მეტალსა და ბრაზილიურ თრეშ მეტალთან ერთად იგი წარმოადგენდა თრეშ მეტალის ერთ-ერთ უდიდეს სცენას 1980-იან წლებში. ტევტონური თრეშ მეტალი თრეშ მეტალის ყველა სხვა განშტოებათა შორის უმძიმესია. ჩვეულებრივ მას ახასიათებს სწრაფი და მძიმე მუსიკა, რომელიც შექმნილია დაბალ ტონებზე (ზოგჯერ C-ზეც კი) აწყობილი გიტარებითა და ექსტრემალური ვოკალით. ამ სცენაზე გამოარჩევენ დიდ სამეულს (მსგავსად თრეშ მეტალის დიდი ოთხეულისა), რომელშიც შედიან ყველაზე გავლენიანი ჯგუფები სტილში: Destruction, Kreator და Sodom. ↑ Concert Rewiews - Big Three. Metal-rules.com. ციტირების თარიღი: 2011-10-08. ↑ Cosmo Lee. (2007-05-07) Get Thrashed: The Story of Thrash Metal. Stylus. დაარქივებულია ორიგინალიდან — 2008-12-25. ციტირების თარიღი: 2008-12-16. ↑ Sodom: DVD Rewiew. BlogCritics.com. დაარქივებულია ორიგინალიდან — 2011-10-20. ციტირების თარიღი: 2011-03-22.
Pop Is Dead

„Pop Is Dead“ — ბრიტანული ალტერნატიული როკ-ჯგუფ Radiohead-ის სიმღერა, რომელიც სინგლის სახით გამოვიდა 1993 წელს. ეს არის ჯგუფის მესამე სინგლი. იგი არც ერთ სტუდიურ ალბომში არ არის შეტანილი. ყველა შემდეგი სინგლი ამა თუ იმ ალბომიდან იყო აღებული, მხოლოდ „Harry Patch (In Memory Of)“ 2009 წელს სპეციალურად ჩაწერილ სინგლს წარმოადგენს. Pop Is Dead - 2:13 Banana Co. (აკუსტიკური) - 2:27 Creep (საკონცერტო) - 4:11 Ripcord (საკონცერტო) - 3:08 სიმღერის ტექსტი[დაარქივებული] საიტზე MetroLyrics
My Iron Lung (EP)

My Iron Lung — ბრიტანული ალტერნატიული როკ-ჯგუფ Radiohead-ის EP. იგი გამოვიდა 1994 წელს. დისკში შეტანილია 8 სიმღერა. ეს ჩანაწერი არის ერთგვარი კავშირი ჯგუფის სადებიუტო ალბომის Pablo Honey და უფრო გვიანდელ შემოქმედებას შორის. ბრიტანეთში დისკი მოხვდა ჩარტის #24 პოზიციაზე. ყველა სიმღერის ავტორი — Radiohead. "My Iron Lung" YouTube-ზე My Iron Lung (EP) საიტზე MusicBrainz სიმღერის ტექსტი[დაარქივებული] საიტზე MetroLyrics ↑ My Iron Lung AllMusic-ზე ↑ Entertainment.ie review